De seguit, coma eth relòtge que mos cride ara ora qu’era Esposa de Diu comence a cantar maitines ath sòn Espós, damb era fin de qué l’estime, e qu’es sues arròdes se botgen es ues as autes, e prèssen ara que va dauant enquia que s’enten “tin tin” damb nòtes tan doces, qu’er esperit erosaments prèst s’alugue d’amor; atau vedí jo ena gloriosa esfèra botjar-se e respóner es votzes as votzes damb ua armonia tan plia de doçor, que sonque se pòt conéisher aquiu a on era felicitat s’eternize.